ગુજરાત રાજ્ય તલાટી કમ મંત્રી મહા મંડળના આદેશ અનુસાર દરેક જિલ્લાના તલાટી મંડળે સરકારમાં આવેદન આપી જુદા જુદા કાર્યક્રમો અંગે જાહેરાત કરી હતી. ત્યારે સોમવારના રોજ અરવલ્લી જિલ્લા તલાટી કમ મંત્રી મંડળે ત.ક.મંત્રી સંવર્ગના પ્રશ્નો અંગે તંત્ર દ્વારા સેવાતી દુર્લક્ષતા દુર કરી સકારાત્મક નિર્ણય કરવાની માંગ સાથે તથા તલાટીઓને થઈ રહેલા અન્યાય અંગે માંગ ઉઠાવી હતી. સાથે અરવલ્લી જિલ્લાના ૨૨૧ તલાટીઓ અચોક્કસ મુદતની હડતાળ પર ઉતરી ગયા છે ત્યારે જિલ્લાની ૩૨૦ ગ્રામપંચાયતોમાં વહીવટી કામો અટકી જતાં હાલાકી ભોગવવી પડી હતી.